Document ID: 32000R0710

Ir-Regolament tal-Kummissjoni (KE) Nru 710/2000
tat-3 ta' April 2000
li jikkonċerna l-klassifikazzjoni ta' xi prodotti fin-Nomenklatura Magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 [1] dwar it-tariffa u n-nomenklatura statistika u dwar it-Tariffa tad-Dwana Komuni, kif l-aħħar emendata mir-Regolament tal-Kummissjoni (KE) Nru 254/2000 [2], u b'mod partikolari l-Artikolu 9 tiegħu,
Billi li:
(1) Sabiex tiġi assigurata l-applikazzjoni uniformi tan-Nomenklatura Magħquda fl-Anness mar-Regolament imsemmi, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness għal dan ir-Regolament.
(2) Ir-Regolament (KEE) Nru 2658/87 qiegħed regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija fis-sħiħ jew f'parti bbażata fuqha jew li żżidilha kwalunkwe suddiviżjoni addizzjonali u li hi stabbilita b'dispożizzjonijiet Komunitarji speċifiċi, bil-għan ta' l-applikazzjoni tat-tariffa u miżuri oħrajn li għandhom x'jaqsmu mal-kummerċ fil-prodotti.
(3) Bis-saħħa tar-regoli ġenerali msemmija, il-prodotti deskritti fil-kolonna 1 ta' l-iskeda mehmuża mar-Regolament preżenti għandhom ikunu klassifikati taħt il-kodiċijiet NM murija fil-kolonna 2, minħabba r-raġunijiet miġjuba fil-kolonna 3.
(4) Huwa xieraq li l-informazzjoni tat-tariffa li torbot maħruġa mill-awtoritajiet tad-dwana ta' l-Istati Membri dwar il-klassifikazzjoni tal-prodotti fin-Nomenklatura Magħquda li ma tikkonformax mad-dispożizzjonijiet ta' dan ir-Regolament, tista' tibqa' tiġi invokata, taħt id-dispożizzjonijiet fl-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi tad-Dwana Komunitarju [3], kif l-aħħar emendat mir-Regolament tal-Kunsill u tal-Parlament Ewropew (KE) Nru 955/1999 [4], għall-perjodu ta' tliet xhur mid-dententur.
(5) Il-miżuri li jipprovdi dan ir-Regolament huma skond l-opinjoni tal-Kumitat tal-Kodiċi tad-Dwana,
ADOTTAT DAN IR-REGOLAMENT:
L-Artikolu 1
Il-prodotti deskritti fil-kolonna 1 ta' l-iskeda fl-anness huma klassifikati fi ħdan in-Nomenklatura Magħquda taħt il-kodiċijiet NM murija fil-kolonna 2 ta' l-iskeda msemmija.
L-Artikolu 2
L-informazzjoni tat-tariffa li torbot maħruġa mill-awtoritajiet tad-dwana ta' l-Istati Membri li ma tikkonformax mad-dispożizzjonijiet ta' dan ir-Regolament tista' tibqa' tiġi invokata taħt id-dispożizzjonijiet ta' l-Artikolu 12(6) tar-Regolament (KEE) Nru 2913/92 għal perjodu ta' tliet xhur.
L-Artikolu 3
Dan ir-Regolament għandu jidħol fis-seħħ fl-20 ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-3 ta' April 2000.

Labels: 3